rejauldu/bengali-wikipedia huggingface dataset:
নুনো আলবের্তিনো ভারেলা তাভারেস (; জন্ম: ২৬ জানুয়ারি ২০০০; নুনো তাভারেস নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং পর্তুগাল অনূর্ধ্ব-২১ দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।  ২০০৯–১০ মৌসুমে, মাত্র ৯ বছর বয়সে, পর্তুগিজ ফুটবল ক্লাব কাসা পিয়ার যুব পর্যায়ের হয়ে খেলার মাধ্যমে তাভারেস ফুটবল জগতে প্রবেশ করেছেন এবং পরবর্তীকালে স্পোর্টিং সিপি এবং বেনফিকার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, প্রথমে বেনফিকা বি এবং পরবর্তীকালে বেনফিকার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বেনফিকার হয়ে দুই মৌসুমে ২৫ ম্যাচে ১টি গোল করেছেন। ২০২১–২২ মৌসুমে, তিনি প্রায় ৮ মিলিয়ন ইউরোর বিনিময়ে বেনফিকা হতে ইংরেজ ক্লাব আর্সেনালে যোগদান করেছেন।  ২০১৮ সালে, তাভারেস পর্তুগাল অনূর্ধ্ব-১৮ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। দলগতভাবে, তাভারেস এপর্যন্ত ১টি শিরোপা জয়লাভ করেছেন, যা তিনি বেনফিকার হয়ে জয়লাভ করেছেন।  প্রারম্ভিক জীবন নুনো আলবের্তিনো ভারেলা তাভারেস ২০০০ সালের ২৬শে জানুয়ারি তারিখে পর্তুগালের লিসবনে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি কাবু ভের্দীয় বংশোদ্ভূত।  আন্তর্জাতিক ফুটবল তাভারেস পর্তুগাল অনূর্ধ্ব-১৮, পর্তুগাল অনূর্ধ্ব-১৯ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন।  তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের পর্তুগাল অনূর্ধ্ব-২১ দলে স্থান পেয়েছেন।  তথ্যসূত্র  বহিঃসংযোগ                 বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:পর্তুগিজ পুরুষ ফুটবলার বিষয়শ্রেণী:স্পোর্ট লিসবোয়া বেনফিকার খেলোয়াড় বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:স্পোর্ট লিসবোয়া বেনফিকা বি-এর খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:স্পোর্টিং সিপি-এর ফুটবলার বিষয়শ্রেণী:পর্তুগালের অনূর্ধ্ব-২১ আন্তর্জাতিক ফুটবলার বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:পর্তুগালের আন্তর্জাতিক যুব ফুটবলার বিষয়শ্রেণী:লিসবনের ব্যক্তি বিষয়শ্রেণী:কাসা পিয়া আতলেতিকো ক্লাবের খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ওলাঁপিক দ্য মার্সেইয়ের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফ্রান্সে প্রবাসী ফুটবলার বিষয়শ্রেণী:লাৎসিয়ো স্পোর্টস ক্লাবের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:নটিংহ্যাম ফরেস্ট ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:পর্তুগিজ প্রবাসী পুরুষ ফুটবলার
দারুল উলুম কামিল মাদ্রাসা, চট্টগ্রাম বাংলাদেশের একটি উল্লেখযোগ্য কামিল (অনার্স মাস্টার্স) আলিয়া মাদ্রাসা। এটি স্থানীয় ব্যক্তিত্ব চান্দমিয়া সওদাগরের পৃষ্ঠপোষকতায় ১৯১৩ সালে চট্টগ্রাম শহরে প্রতিষ্ঠিত হয়। তবে এই মাদ্রাসা প্রতিষ্ঠার পিছনে মাওলানা খলিলুর রহমান বাগবানী, সুফি আহসান উল্লাহ, মোহাব্বত আলী রামুবী, ফয়জুল করিম প্রভৃতি আলেমের প্রত্যক্ষ অবদান ছিলো। মাদ্রাসাটি বর্তমানে ইসলামি আরবি বিশ্ববিদ্যালয়ের অধিভুক্ত।   ইতিহাস  চট্টগ্রাম জেলার চান্দগাঁও থানার মুন্সি কাছিম আলীর পুত্র হাজী চান্দমিয়া সওদাগর একটি মাদ্রাসা প্রতিষ্ঠার চিন্তা করেন, এই চিন্তা থেকেই তিনি মাদ্রাসায় আর্থিক সাহায্য করেন। মাদ্রাসাটি প্রতিষ্ঠার ব্যাপারে স্থানীয় বিভিন্ন ব্যক্তিবর্গ সাহায্য করেছিলেন। চট্টগ্রাম মুহসিনিয়া মাদ্রাসার হেড মাওলানা মুহাদ্দিস মুহাম্মাদ হাছান (১৮৫০-১৯২০) মাদ্রাসার প্রথম পৃষ্ঠপোষক ছিলেন।  এছাড়াও অনেক আলেম এটি প্রতিষ্ঠার জন্য কাজ করেছিলেন, এদের মধ্যে খলিলুর রহমান বাগবানী, সুফি আহসান উল্লাহ, মোহাব্বত আলী রামুবী, ফয়জুল করিম, মোহাম্মাদ ইসহাক, এম এম রহিম উদ্দিন, নজির আহমদ, আব্দুল লতিফ, এডভোকেট আতাউর রহমান প্রভৃতি উল্লেখযোগ্য।  ২০০৬ সালের পূর্ব পর্যন্ত বাংলাদেশের আলিয়া সকল মাদ্রাসার সমস্ত পরীক্ষা বাংলাদেশ মাদ্রাসা শিক্ষাবোর্ড আলিয়া মাদ্রাসা পরীক্ষা নিয়ন্ত্রণ করত। ২০০৬ সালের ইসলামী বিশ্ববিদ্যালয় সংশোধনী আইন, ২০০৬ মোতাবেক মাদ্রাসাটি ইসলামী বিশ্ববিদ্যালয় কুষ্টিয়ার অধিভুক্ত হয়। এরপরে ২০১৬ সালে মাদ্রাসা শিক্ষাকে আরও আধুনিকায়ন করার জন্য ইসলামি আরবি বিশ্ববিদ্যালয় প্রতিষ্ঠা করা হয়, এবং এর ফলে আলিয়া মাদ্রাসাগুলোকে বিশ্ববিদ্যালয়টির আওতাধীন করা হয়।   শিক্ষা কার্যক্রম  মাদ্রাসাটিতে প্রাথমিক শিক্ষাস্তর ইবতেদায়ী থেকে শুরু করে আলিয়া মাদ্রাসার সর্বোচ্চ পর্যায় কামিল শ্রেণী পর্যন্ত রয়েছে। এছাড়াও মাদ্রাসার দাখিল এবং আলিম উভয় স্তরে বিজ্ঞান ও মানবিক শাখা বিদ্যমান রয়েছে। মাদ্রাসার শিক্ষার্থীরা পড়াশোনা সংক্রান্ত বিভিন্ন প্রতিযোগিতায় অংশগ্রহণ করে থাকে। বিজ্ঞান বিভাগের শিক্ষার্থীরা বিজ্ঞান মেলায় অংশগ্রহণ করে থাকে। এছাড়াও এই মাদ্রাসার ফাজিল ও কামিল পর্যায়ে আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ, দাওয়াহ প্রভৃতি বিভাগ চালু আছে। ফাজিল ও কামিল পর্যায়ের ছাত্রদের বিষয়ভিত্তিক গবেষণার সুযোগ রয়েছে।   অধ্যক্ষের তালিকা    মাওলানা মুহাম্মাদ মুসেইন ভুইয়া (০১ জানুয়ারি ২০১৩ - ২২ অগাস্ট ২০১৫)  মাওলানা মাহবুবুল আলম সিদ্দিকী (২২ অগাস্ট ২০১৫ - ০৫ এপ্রিল ২০১৮)   উল্লেখযোগ্য ব্যক্তি   আ ফ ম খালিদ হোসেন—বাংলাদেশের অন্তর্বর্তীকালীন সরকারের ধর্ম বিষয়ক মন্ত্রণালয়ের উপদেষ্টা।  নুরুল ইসলাম (সংগঠক)—চট্টগ্রামের সংগঠক  মোহাম্মাদ ফখরুদ্দীন (শিক্ষক) —হাদীস বিশারদ, ইসলামি পণ্ডিত।   শাহ কুতুব উদ্দিন - বাংলাদেশী ইসলামি পণ্ডিত, আরবি ভাষাবিদ।  চট্রগ্রামের রাউজানস্থ কাগতিয়া আলীয়া গাউছুল আজম  দরবার শরীফ ও কাগতিয়া এশাতুল উলুম কামিল এম এ  মাদ্রাসার সাবেক অধ্যক্ষ ও প্রধান পৃষ্ঠপোষক এবং  চট্টগ্রাম মহানগর কাগতিয়া কামিল এম এ মাদরাসার প্রতিষ্ঠাতা কাগতিয়া আলীয়া গাউছুল আজম দরবার শরীফের মহান মোর্শেদ আওলাদে রাসূল(সাঃ) হজরত শায়খ ছৈয়দ গাউছুল আজম (রাঃ) এই মাদ্রাসার ছাত্র ছিলেন।কামিল হাদীস(টাইটেল) পাশ করেন।     আরও দেখুন    বাংলাদেশ মাদ্রাসা শিক্ষাবোর্ড  ইসলামী বিশ্ববিদ্যালয় কুষ্টিয়া   তথ্যসূত্র   বিষয়শ্রেণী:চট্টগ্রাম জেলার আলিয়া মাদ্রাসা বিষয়শ্রেণী:১৯১৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯১৩-এ ব্রিটিশ ভারতে প্রতিষ্ঠিত বিষয়শ্রেণী:বাংলাদেশের কামিল মাদ্রাসা
শর্মীমালা একজন বাংলাদেশী মঞ্চ, টেলিভিশন এবং চলচ্চিত্র অভিনেত্রী। গৌতম ঘোষ পরিচালিত মনের মানুষ চলচ্চিত্রের মাধ্যমে তার চলচ্চিত্র জগতে অভিষেক ঘটে। গাজী রাকায়েত এর পরিচালনায় মৃত্তিকা মায়া চলচ্চিত্রের প্রধান চরিত্রে অভিনয়ের জন্য জাতীয় চলচ্চিত্র পুরস্কার পান তিনি।  প্রাথমিক ও শিক্ষা জীবন তিনি ঢাকার ইস্ট ওয়েস্ট ইউনিভার্সিটিতে বিবিএ পড়াশোনা করেছেন।  অভিনয় জীবন বিশ্ববিদ্যালয়ের পড়ার সময় ক্যাম্পাসের বার্ষিক সাংস্কৃতিক অনুষ্ঠানে রোকেয়া প্রাচীর পরিচালনায় ‘গাঁওগেরামের কিস্সা’ নাটকে অভিনয়ের মাধ্যমে মঞ্চ নাটকে অভিষেক ঘটে তার।  ২০০৬ সালে তিনি পালাকারের ছয় মাসব্যাপী কর্মশালায় যোগ দেন। অভিনয় করেন হাসান আজিজুল হক রচিত ‘চন্দর কোথায়’ নাটকে। পালাবারে শর্মীমালার অভিনীত নাটকগুলি মধ্যে রয়েছে ‘ডাকঘর’, ‘মানগুলা’, ‘মৃত্তিকাকুমারী’, ‘বাংলার মাটি বাংলার জল’। এছাড়াও অভিনয় করেছেন দশরূপক নাট্যদলের নায়লা আজাদ নূপুরের নির্দেশনায় রবীন্দ্রনাথের ‘বিসর্জন’ নাটকে। গ্যেটে ইনস্টিটিউটের সঙ্গে ‘থিয়েটার ফর চিলড্রেন’-এ কাজ করেছেন। মুকুল আহমেদের নির্দেশনায় শেঙ্পিয়ারের ‘জুলিয়াস সিজার’, ‘রোমিও অ্যান্ড জুলিয়েট’ এবং ‘সোনাটা’ নাটকে অভিনয় করেছেন।  মান্নান হীরার রচনা ও আমিনুর রহমান মুকুলের পরিচালনায় ‘বকুল ফুল’ নাটকে অভিনয়ের মাধ্যমে টেলিভিশনে প্রথম কাজ করেন। পরে গোলাম সোহরাব দোদুলের ধারাবাহিক ‘সাতকাহন’, নাহিদ আহমেদ পিয়ালের পরিচালনায় রবীন্দ্রনাথ ঠাকুরের ‘যোগাযোগ’, অসিম গোমেজের পরিচালনায় ‘রেডলাইন’, কৌশিক শঙ্কর ধরের ‘মার্বেল’, লুসি তৃপ্তি গোমেজের ‘মুক্তির যুদ্ধ’সহ আরো অনেক নাটকে কাজ করেন।  ২০১০ সালে গৌতম ঘোষ পরিচালিত মনের মানুষ চলচ্চিত্রের মাধ্যমে তার চলচ্চিত্র জগতে অভিষেক ঘটে। পরে একাধিক চলচ্চিত্রে অভিনয় করেন।  অভিনীত চলচ্চিত্র  পুত্র (২০১৮)  গহীন বালুচর (২০১৭)  জালালের গল্প (২০১৫)  নদীজন (২০১৫)  মৃত্তিকা মায়া (২০১৩)  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী অভিনেত্রী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাংলাদেশী মঞ্চ অভিনেত্রী
ভাষাবিজ্ঞান উপক্রমণিকা অসমীয়া ভাষাবিষয়ক গ্রন্থ৷ লেখক অর্পণা কোঁয়র৷ প্রথম প্রকাশ হয় ২০০২ সালে৷ প্রকাশক বনলতা৷ গ্রন্থটিতে ভাষার তাৎপর্য, ভাষা অধ্যয়নের প্রয়োজনীয়তা, ভাষাচর্চা এবং অধ্যয়নের ইতিহাস, ভাষাতত্ত্ব, ভাষাবিজ্ঞান, ব্যাকরণ, ভাষাবিজ্ঞানের পরিধি, ধ্বনিবিজ্ঞান, ধ্বনিতত্ত্ব, বর্ণবিজ্ঞান, রূপতত্ত্ব, বাক্যতত্ত্ব, অর্থতত্ত্ব, ভাষার পরিবর্তন ইত্যাদি বিষয়সমূহের বিষয়ে বর্ণনা করা হয়েছে।  তথ্যসূত্র  বিষয়শ্রেণী:অসমীয়া ভাষার বই বিষয়শ্রেণী:অসমীয়া সাহিত্য
ভিতরওয়ার () ভারতের মধ্য প্রদেশ রাজ্যের গওয়ালিয়র জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৯৯ মিটার (৬৫২ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ভিতরওয়ার শহরের জনসংখ্যা হল ১৫,২৬৬ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৫৪%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%, তার চাইতে ভিতরওয়ার এর সাক্ষরতার হার কম।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:গোয়ালিয়র জেলার শহর ও নগর
সোনাবাড়িয়া মঠবাড়ি মন্দির গুচ্ছ বাংলাদেশের সাতক্ষীরা জেলায় অবস্থিত একটি মঠ ও ৩টি মন্দিরের সম্মিলন যা পৌনে চারশত বছরের অধিক প্রাচীন। দৃষ্টিনন্দন এই প্রত্নতাত্ত্বিক স্থানটি পূর্বে বৌদ্ধ ধর্মাবলম্বীদেরও উপাসনালয় হিসাবে ব্যবহৃত হতো।   অবস্থান  বাংলাদেশের খুলনা বিভাগের সাতক্ষীরা জেলার কলারোয়া উপজেলার সোনাবাড়িয়া গ্রামে এই মন্দির গুচ্ছ অবস্থিত। এই স্থানটি কলারোয়া উপজেলা সদর থেকে ৯.৬ কিলোমিটার দূরে ভারতী সীমান্তবর্তী অঞ্চল।   ইতিহাস  প্রত্নতত্ত্ব অধিদপ্তরের সাবেক উপ-পরিচালক মোঃ মোশারফ হোসেনের লেখা 'প্রত্নতাত্ত্বিক জরিপ প্রতিবেদন বৃহত্তর খুলনা' বইয়ের ৯৪ পৃষ্ঠার দ্বিতীয় কলামে উল্লেখ করা হয়েছে, এ মন্দির ১৭৬৭ খ্রিষ্টাব্দে জনৈক হরিরাম দাশ(মতান্তরে দুর্গাপ্রিয় দাশ) নির্মাণ করেছিলেন। যেটি সতীশ চন্দ্র মিত্রের বইয়েও লেখা রয়েছে।    বর্ণনা  এই পুরাকীর্তির সবচেয়ে বড় এর ত্রিতলবিশিষ্ট নবরত্ন মন্দির। এটিই 'শ্যামসুন্দর মন্দির' নামে পরিচিত। এর সাথে লাগোয়া রয়েছে দুর্গামন্দির ও শিবমন্দির। এই মন্দিরগুচ্ছের দক্ষিণে একটি অসম বাহুবিশিষ্ট চৌকো দীঘি আছে। বর্তমানে এই ঐতিহাসিক পুকুরটি বিষমবাহুর আকার ধারণ করেছে।   চিত্রশালা    আরও দেখুন  কুমিল্লা জগন্নাথ মন্দির  তথ্যসূত্র    বহিঃসংযোগ   সোনাবাড়িয়া মঠ মন্দির - খুলনা বিভাগের তথ্য বাতায়ন।  বিষয়শ্রেণী:বাংলাদেশের মঠ বিষয়শ্রেণী:সাতক্ষীরা জেলা
থাম্ব|রানী বেহেনু বেহেনু ছিলেন মিশরের ষষ্ঠ রাজবংশের একজন প্রাচীন মিশরীয় রানী। তিনি প্রথম পেপি বা দ্বিতীয় পেপি এর স্ত্রী ছিলেন বলে মনে করা হয়।   তার পিরামিডের ধ্বংসাবশেষ ২০০৭ সালে প্রথম আবিষ্কৃত হয়, এবং তার সমাধি কক্ষ আবিষ্কারের খবর মার্চ ২০১০ সালে জনসমক্ষে প্রকাশ করা হয়।  কমপ্লেক্সটি দ্বিতীয় পেপি-এর পিরামিডের আশেপাশে আবিষ্কৃত হয়েছিল, এবং ধারণা করা হয় যে তিনি "সম্ভবত"  এই ফারাওয়ের স্ত্রী ছিলেন, কিন্তু কোনো শিলালিপি উন্মোচিত হয়নি যা তাকে ইতিবাচকভাবে যুক্ত করবে।  সমাধি কক্ষের সাথে পিরামিড লিপির একটি সেট উন্মোচিত হয়েছিল। এই প্রাচীন ধর্মীয় গ্রন্থগুলি ফারাওয়ের পরিবর্তে রাণীর সাথে মিলে যায় যা এর দ্বিতীয় পরিচিতির উদাহরণ।    তথ্যসূত্র   বিষয়শ্রেণী:মিশরের ষষ্ঠ রাজবংশের রানী সহধর্মিণী বিষয়শ্রেণী:খ্রিস্টপূর্ব ২২শ শতাব্দীর নারী বিষয়শ্রেণী:খ্রিস্টপূর্ব ২৩শ শতাব্দীর নারী বিষয়শ্রেণী:খ্রিস্টপূর্ব ২৪শ শতাব্দীর নারী
left|স্ট্রেঞ্জ টেলস্‌ অ্যান্ড মিস্ট্রি অব টেরর|100px স্ট্রেঞ্জ টেলস্‌ ছিল মার্কিন যুক্তরাষ্ট্র থেকে প্রকাশিত একটি পাল্প ম্যাগাজিন। ক্লেটন পাবলিকেশনস প্রকাশিত এই ম্যাগজিনটি ১৯৩১ থেকে ১৯৩৩ সাল পর্যন্ত নিয়মিতভাবে প্রকাশিত হত। এটি কল্পনা ও অপার্থিব কল্পকাহিনী ধরণের লেখার উপর গুরুত্বারোপ করত। এই ম্যাগজিনটি ওয়্যার্ড টেলস ম্যাগাজিনের অন্যতম প্রতিযোগী ছিল। এই বিষয়ভিত্তিক ম্যাগাজিনসমূহের মধ্যে ওয়্যার্ড টেলস্‌ ঐ সময়ে ব্যাপক জনপ্রিয় ছিল। ম্যাগাজিনটি নানা বিখ্যাত লেখনী প্রকাশ করেছে, তন্মধ্যে জ্যাক উইলিয়ামসনের "উলফস্‌ অভ ডার্কনেস", রবার্ট ই. হাওয়ার্ড ও ক্লার্ক অ্যাশটন স্মিথ এর গল্পগুলো উল্লেখযোগ্য। তবে পরবর্তীতে ক্লেটন দেউলিয়া হয়ে যাওয়ায় ম্যাগাজিনের প্রকাশনা বন্ধ করে দেয়া হয়। তখন ওয়াইল্ডসাইড প্রেস সাময়িকভাবে এ পরিস্থিতি থেকে বাঁচিয়ে তোলে। পরবর্তীতে ২০০৩ থেকে ২০০৭ সালের মধ্যে এই প্রকাশনা সংস্থা রবার্ট এম. প্রিন্সের সম্পাদনায় ম্যাগাজিনটির পরবর্তী ৩টি সংখ্যা প্রকাশ করে। ২০০৪ থেকে ২০০৮ সালের মধ্যে ওয়াইল্ডসাইড পুনরায় তিনটি ম্যাগাজিন অনুলিপি হিসেবে প্রকাশিত হয়; এই সংখ্যাগুলোর মুদ্রিত তারিখ ছিল মার্চ ও অক্টোবর, ১৯৩২ এবং জানুয়ারি, ১৯৩৩। (বাকি অংশ পড়ুন...)
তেতুয়ানের তেতুয়ান প্রত্নতাত্ত্বিক জাদুঘর মরক্কোর অন্যতম বিশিষ্ট সাংস্কৃতিক ও ঐতিহাসিক জাদুঘর হিসাবে বিবেচিত হয়, কারণ এর ঐতিহাসিক উত্তরাধিকার এক শতাব্দীরও বেশি সময় ধরে বিস্তৃত। এটি দেশের উত্তর-পশ্চিমে তেতুয়ান শহরের প্রাণকেন্দ্রে অবস্থিত। থাম্ব থাম্ব   ভিত্তি এবং ইতিহাস  এই অঞ্চলের সাংস্কৃতিক ও ঐতিহাসিক ঐতিহ্য সংরক্ষণের পদক্ষেপ হিসেবে ১৯৩৯ সালে তেতুয়ান প্রত্নতাত্ত্বিক জাদুঘর প্রতিষ্ঠিত হয়। জাদুঘরটি একটি  ঐতিহাসিক ভবনে অবস্থিত । এটি সংস্কার ও পুনরুদ্ধার করা হয়েছে যাতে এটি সাংস্কৃতিক নিদর্শন এবং নিদর্শন প্রদর্শন এবং প্রদর্শনের জন্য উপযুক্ত হয়।   জাদুঘরের বিষয়বস্তু  তেতুয়ান জাদুঘরে বিভিন্ন সময়কালের প্রত্নতাত্ত্বিক এবং ঐতিহাসিক নিদর্শনগুলির সংগ্রহ রয়েছে। প্রদর্শনীতে প্রাচীন মৃৎশিল্প, অলংকার, পাথরের খোদাই, প্রাচীন মুদ্রা এবং দৈনন্দিন সরঞ্জাম রয়েছে যা প্রাচীনকালে সমাজের বিকাশের প্রতিফলন ঘটায়।  প্রদর্শিত অনেক জিনিসপত্র রোমান শহর লিক্সাস থেকে এসেছে। জাদুঘরে ১৯২১ সালে সিজার লুইস ডি মন্টালবান কর্তৃক খনন কাজে তামুডার পুনিক-মাউরি স্থান থেকেও জিনিসপত্র পাওয়া গেছে। ২০১৯ সালে জাদুঘরের পাঁচটি জিনিস মরক্কোর জাতীয় ঐতিহ্য জাদুঘরের জিনিসপত্রের তালিকায় যুক্ত করা হয়। ২০২২ সালে জাদুঘরটি মরক্কোর নয়টি জাদুঘরের মধ্যে একটি ছিল যারা তাদের কিছু জিনিসপত্র মাদ্রিদের জাতীয় প্রত্নতাত্ত্বিক জাদুঘরে একটি দ্বি-জাতীয় প্রদর্শনীর জন্য ধার হিসেবে পাঠিয়েছিল।   তথ্যসূত্র       বিষয়শ্রেণী:প্রত্নতাত্ত্বিক জাদুঘর বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:মরক্কোর দর্শনীয় স্থান
১১তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের একাদশ আয়োজন। ১৯৮৩ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ২০টি বিভাগে ১৯ জন বিজয়ীকে পুরস্কার প্রদান করা হয়। সীমার শ্রেষ্ঠ চলচ্চিত্রসহ সর্বাধিক ৭টি বিভাগে পুরস্কার অর্জন করে।  বিজয়ীদের তালিকা চলচ্চিত্র বিভাগবিজয়ীচলচ্চিত্র শ্রেষ্ঠ চলচ্চিত্র   সীমার শ্রেষ্ঠ পরিচালক  আখতারুজ্জমান ও মোহাম্মদ রফিকউজ্জামান  ফেরারী বসন্ত শ্রেষ্ঠ অভিনেতা  বুলবুল আহমেদ  ফেরারী বসন্ত শ্রেষ্ঠ অভিনেত্রী  নূতন  প্রাণ সজনী শ্রেষ্ঠ পার্শ্বচরিত্রে অভিনেতা  প্রবীর মিত্র  সীমার শ্রেষ্ঠ পার্শ্বচরিত্রে অভিনেত্রী  রানী সরকার  ফেরারী বসন্ত শ্রেষ্ঠ সঙ্গীত পরিচালক  শেখ সাদী খান  ফেরারী বসন্ত শ্রেষ্ঠ গীতিকার  আখতারুজ্জমান  ফেরারী বসন্ত শ্রেষ্ঠ পুরুষ কণ্ঠশিল্পী  রথীন্দ্রনাথ রায়  অন্ধবধূ শ্রেষ্ঠ নারী কণ্ঠশিল্পী  সাবিনা ইয়াসমিন  প্রাণ সজনী শ্রেষ্ঠ কাহিনীকার  এটিএম শামসুজ্জামান  সীমার শ্রেষ্ঠ চিত্রনাট্যকার  আখতারুজ্জমান ও মোহাম্মদ রফিকউজ্জামান  ফেরারী বসন্ত শ্রেষ্ঠ সংলাপ রচয়িতা  এটিএম শামসুজ্জামান  সীমার শ্রেষ্ঠ চিত্রগ্রাহক (সাদাকালো)  সিরাজুল ইসলাম সিরাজ  সীমার শ্রেষ্ঠ চিত্রগ্রাহক (রঙিন)  রফিকুল বারী চৌধুরী  চ্যালেঞ্জ শ্রেষ্ঠ চিত্রসম্পাদক  আনোয়ার হোসেন মন্টু  সীমার শ্রেষ্ঠ শিল্প নির্দেশক  মহিউদ্দীন ফারুক  চ্যালেঞ্জ শ্রেষ্ঠ শব্দগ্রাহক  মালিক মনসুর  সীমার বিশেষ পুরস্কার  নাজির আহমেদ    সাংবাদিকতা  এস এম পারভেজ স্মৃতি পুরস্কার: সৈয়দ শামসুল হক ("পঞ্চাশ ও ষাটের দশকে স্বল্পকালীন চলচ্চিত্র সাংবাদিকতায় অবদান রাখার জন্য")  আরও দেখুন  ৮ম জাতীয় চলচ্চিত্র পুরস্কার (বাংলাদেশ)  তথ্যসূত্র  বিষয়শ্রেণী:বাচসাস পুরস্কার বিষয়শ্রেণী:১৯৮৩-এর চলচ্চিত্র পুরস্কার
তিরং আবোহ একজন ভারতীয় রাজনীতিবিদ ছিলেন যিনি ন্যাশনাল পিপলস পার্টির রাজনীতির সাথে যুক্ত। তিনি অরুণাচল বিধানসভার সদস্য ছিলেন। যিনি ২০১৪ সালে অরুণাচল বিধানসভা নির্বাচনে পশ্চিম খোনসা বিধানসভা কেন্দ্রের বিধায়ক হিসেবে নির্বাচিত হয়েছিলেন।CEO Arunachal Pradesh. List of contesting candidates Assam Tribune. Congress wins 11 seats unopposed in Arunachal  ২০১৯ সালে তিনি পুনরায় খোনসা পশ্চিম বিধানসভা কেন্দ্রের বিধায়ক হিসেবে নির্বাচিত হন।  মৃত্যু ২০১৯ সালের মে মাসের ২১ তারিখে অরুণাচলের তিরাপ জেলার বোগাপানিতে আততায়ীদের হাতে নিহত হন তিনি।  তথ্যসূত্র  বিষয়শ্রেণী:১৯৭৮-এ জন্ম বিষয়শ্রেণী:২০১৯-এ মৃত্যু বিষয়শ্রেণী:ভারতীয় রাজনীতিবিদ বিষয়শ্রেণী:ন্যাশনাল পিপলস পার্টি (ভারত) এর রাজনীতিবিদ বিষয়শ্রেণী:গুপ্তহত্যার শিকার ভারতীয় রাজনীতিবিদ বিষয়শ্রেণী:অরুণাচল প্রদেশের পিপলস পার্টির রাজনীতিবিদ বিষয়শ্রেণী:অরুণাচল প্রদেশ বিধানসভার সদস্য বিষয়শ্রেণী:অরুণাচল প্রদেশ বিধানসভার সদস্য ২০১৪-২০১৯ বিষয়শ্রেণী:অরুণাচল প্রদেশ বিধানসভার সদস্য ২০১৯-২০২৪ বিষয়শ্রেণী:২০১৯-এ গুপ্তহত্যার শিকার রাজনীতিবিদ বিষয়শ্রেণী:২০১০-এর দশকে গুপ্তহত্যার শিকার এশীয় রাজনীতিবিদ বিষয়শ্রেণী:২০শ শতাব্দীতে গুপ্তহত্যার শিকার ভারতীয় রাজনীতিবিদ
ব্যারি জেমস মার্শাল (জন্ম সেপ্টেম্বর ৩০ ১৯৫১) নোবেল বিজয়ী অস্ট্রিলীয় চিকিৎসাবিজ্ঞানী। হেলিকোব্যাক্টার পাইলোরি ব্যাক্টেরিয়াই যে পাকস্থলীয় প্রদাহ ঘটায় এই তত্বকে সঠিক প্রমাণ করার জন্যে তিনি সর্বসমক্ষে একপাত্র হেলিকোব্যাক্টর পাইলোরি ব্যাক্টেরিয়া পান করেন।   কর্মজীবন  বিজ্ঞানী মার্শাল ওয়েস্টার্ন অস্ট্রেলিয়া বিশ্ববিদ্যালয়ের হেলিকোব্যাক্টর পাইলোরি গবেষণাগারে গবেষণারত আছেন।   নোবেল পুরস্কার  পেপ্‌টিক আলসার ও পাকস্থলীয় প্রদাহে হেলিকোব্যাক্টর পাইলোরি (Helicobacter pylori) নামক ব্যাক্টেরিয়ার ভূমিকা আবিস্কারের জন্য ২০০৫ সালে নোবেল পুরস্কার লাভ করেন।   তথ্যসূত্র   বিষয়শ্রেণী:১৯৫১-এ জন্ম বিষয়শ্রেণী:অস্ট্রেলীয় জীববিজ্ঞানী বিষয়শ্রেণী:জীবিত ব্যক্তি বিষয়শ্রেণী:রয়েল সোসাইটির সভ্য বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:অস্ট্রেলীয় নোবেল বিজয়ী বিষয়শ্রেণী:পার্থের (পশ্চিম অস্ট্রেলিয়া) ব্যক্তিত্ব বিষয়শ্রেণী:ভার্জিনিয়া বিশ্ববিদ্যালয়ের প্রাক্তন শিক্ষার্থী
বাংলাদেশ গণতান্ত্রিক ছাত্র সংসদ (সংক্ষেপে: বাগছাস) বাংলাদেশের একটি ছাত্র সংগঠন। এটি ২৬ ফেব্রুয়ারি ২০২৫ সালে প্রতিষ্ঠিত হয়। বর্তমানে সংগঠনটির আহ্বায়ক আবু বাকের মজুমদার এবং সদস্য সচিব জাহিদ আহসান।   ইতিহাস  thumb|এনসিপির উদ্বোধনী অনুষ্ঠানে বাংলাদেশ গণতান্ত্রিক ছাত্র সংসদের পতাকা বৈষম্যবিরোধী ছাত্র আন্দোলন এবং জাতীয় নাগরিক কমিটি যখন নতুন দল গঠনের পরিকল্পনা করে, তখন নতুন দলের জন্য একটি স্বতন্ত্র ছাত্রসংগঠন গঠনের পরিকল্পনাও নেওয়া হয়। প্রথমদিকে সংগঠনটি রাজনৈতিক দলের অংশ হবে কিনা তা নিয়ে আলোচনা চলছিল। তবে ১৭ ফেব্রুয়ারি ঢাকা বিশ্ববিদ্যালয়ের মধুর ক্যান্টিনে এক সংবাদ সম্মেলনে সাবেক ছাত্র আন্দোলনের সংগঠক আবদুল কাদের ও আবু বাকের মজুমদার ঘোষণা করেন যে এটি কোনো রাজনৈতিক দলের অধীন থাকবে না। কাদের জানান, ছাত্ররাজনীতিতে ছাত্রলীগের অনুপস্থিতি একটি শূন্যতা তৈরি করেছে, যা পূরণের জন্য নতুন সংগঠনটি গঠন করা হয়েছে। তবে রাজনৈতিক ও আদর্শিক দৃষ্টিভঙ্গির মিল থাকায় সংগঠনটি জাতীয় নাগরিক পার্টির ছাত্রসংগঠন হিসেবে কাজ করতে পারে বলে অনেকে মনে করেন।  ২৬ ফেব্রুয়ারি ২০২৫ সালে সংগঠনটির আনুষ্ঠানিক যাত্রা শুরু হয়। আহ্বায়ক হিসেবে আবু বাকের মজুমদার, সদস্য সচিব জাহিদ আহসান, প্রধান সংগঠক তাহমিদ আল মুদাসসির এবং মুখপাত্র আশরেফা খাতুন মনোনীত হন।  বিতর্ক উদ্বোধনের দিনই সংগঠনের নেতৃত্ব নির্বাচনে বৈষম্যের অভিযোগ এনে কিছু শিক্ষার্থী ক্ষোভ প্রকাশ করে। নর্থ সাউথ বিশ্ববিদ্যালয়, ইস্ট ওয়েস্ট বিশ্ববিদ্যালয় এবং ব্র্যাক বিশ্ববিদ্যালয়সহ কয়েকটি বেসরকারি বিশ্ববিদ্যালয়ের শিক্ষার্থীরা আন্দোলন করে, যা সংঘর্ষে রূপ নেয়। ঢাকা বিশ্ববিদ্যালয়ের মধুর ক্যান্টিনে সংঘর্ষের পাশাপাশি বাংলা মোটরের বৈষম্যবিরোধী ছাত্র আন্দোলনের কার্যালয়ের সামনে সড়ক অবরোধ করা হয়। এতে ১০ জন আহত হয়।  পরদিন সংগঠনটির ২০৫ সদস্যবিশিষ্ট পূর্ণাঙ্গ কেন্দ্রীয় কমিটি ঘোষণা করা হয়। একই দিনে জ্যেষ্ঠ যুগ্ম সদস্য সচিব রিফাত রশিদ পদত্যাগ করেন।  ২০২৫ সালের ২৬ জুলাই রাজধানীর গুলশানে সাবেক সংসদ সদস্য শাম্মী আহমেদের বাসা থেকে চাঁদা দাবি ও গ্রহণের অভিযোগে গণতান্ত্রিক ছাত্রসংসদের কেন্দ্রীয় নেতা আব্দুর রাজ্জাক বিন সুলাইমান রিয়াদসহ পাঁচজনকে গ্রেপ্তার করা হয়। ঘটনার পর রিয়াদ ও কেন্দ্রীয় যুগ্ম আহ্বায়ক জানে আলম অপুকে সংগঠন থেকে স্থায়ীভাবে বহিষ্কার করা হয়।   তথ্যসূত্র   বিষয়শ্রেণী:বাংলাদেশের ছাত্র সংগঠন বিষয়শ্রেণী:২০২৫-এ প্রতিষ্ঠিত সংগঠন বিষয়শ্রেণী:২০২৫-এ বাংলাদেশে প্রতিষ্ঠিত বিষয়শ্রেণী:জাতীয় নাগরিক পার্টি বিষয়শ্রেণী:বৈষম্যবিরোধী ছাত্র আন্দোলন
জব প্যায়ার কিসি সে হোতা হ্যায় () হচ্ছে ১৯৯৮ সালে মুক্তিপ্রাপ্ত একটি হিন্দি চলচ্চিত্র। হানি ইরানির রচনায় এবং দীপক সরিনের পরিচালনায় চলচ্চিত্রটিতে সালমান খান, টুইঙ্কল খান্না, নম্রতা শিরোদকর, অনুপম খের, আদিত্য নারায়ণ, জনি লিভার এবং সাইদ জাফরি ছিলেন। চলচ্চিত্রটিতে সালমান একজন কামুক পুরুষের চরিত্রে অভিনয় করেছিলেন যার টাকা-পয়সা আছে এবং সে অনেক নারীর গর্ভে তার সন্তান উৎপাদন করেছে। সাবেক বিশ্বসুন্দরী নম্রতা শিরোদকর অভিনীত প্রথম চলচ্চিত্র ছিলো এটি। কাহিনীসারাংশ সূর্য ধনরাজগীর একজন ধনী কামুক ছেলে, যে নারী থেকে নারীতে ছোটে এবং সে বিদেশেও ঘোরে, তার বাবামা মারা গেছে তবে তার দাদা তার দেখাশোনা করে। কোমল সিনহা নামের এক মেয়ে সূর্যের জীবনে আসে তবে সূর্যের কাছে হঠাৎ কবীর নামের একটি ছোটো ছেলে আসে এবং সে দাবী করে যে সে তার (সূর্যের) ছেলে। সূর্যের মাথায় বাজ পড়ে এবং বাচ্চাটি তার কিনা সে মনে করতে পারেনা, তবে কবীর তার মার ছবি সূর্যকে দেখায় এবং সঙ্গে সঙ্গে এও দেখায় যে সূর্যের সঙ্গে তার মার ছবি। সূর্য মনে করতে পারে যে পূজা নামের এক নারীর সঙ্গে সহবাসের ফলে তার একটি বাচ্চা হয়েছিলো কিন্তু পুজার সঙ্গে সূর্য পরে সম্পর্ক রাখেনি।  এই কবীরকে বিদেশ থেকে ভারতে নিয়ে আসে সূর্য এবং তার দাদার বাসায় ওঠায় তবে কোমল সিনহার সামনাসামনি যাতে কবীর না পড়ে সেই জন্য সূর্য অনেক চালাকি করে তবে একদিন কোমলের সামনে কবীর পড়ে যায় এবং ঘটনাক্রমে কোমল সব জানতে পারে যে এটা সূর্যের বাচ্চা। অনেক ঝামেলা হয় কবীরের কারণে সূর্যের জীবনে এবং সূর্য কবীরের সঙ্গে দূর্ব্যবহারও করে তবে সূর্য কোমলকে বিয়ে করে ফেলে এবং কবীরকে নিজের বাসায় অবশেষে রাখে। অভিনয়ে সালমান খান - সূর্য ধনরাজগীর টুইঙ্কল খান্না - কোমল সিনহা নম্রতা শিরোদকর - পূজা জনি লিভার - মহেশ অনুপম খের - আনন্দ ধনরাজগির,সূর্য এর দাদাজি মোশতাক খান - সিং সাইদ জাফরি - কোমলের বাবা ফরিদা জালাল - কোমলের মা আদিত্য নারায়ণ - কবীর   তথ্যসূত্র   বহিঃসংযোগ  বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৯৮-এর চলচ্চিত্র বিষয়শ্রেণী:১৯৯০-এর দশকের হিন্দি ভাষার চলচ্চিত্র বিষয়শ্রেণী:যতীন-ললিত সুরারোপিত চলচ্চিত্র বিষয়শ্রেণী:মুম্বইয়ের পটভূমিতে চলচ্চিত্র বিষয়শ্রেণী:তামিলনাড়ুতে ধারণকৃত চলচ্চিত্র বিষয়শ্রেণী:উদগমণ্ডলমে ধারণকৃত চলচ্চিত্র বিষয়শ্রেণী:লন্ডনে ধারণকৃত চলচ্চিত্র
অ্যাড লাইটেম (লাতিন: ad litem, অর্থ "মামলার জন্য") হলো একটি আইনি পরিভাষা, যা এমন ব্যক্তিকে বোঝায় যিনি আদালতে কোনো নির্দিষ্ট মামলার জন্য একজন পক্ষের প্রতিনিধি হিসেবে নিযুক্ত হন। এই প্রতিনিধি সাধারণত শিশু, মানসিকভাবে অক্ষম ব্যক্তি, বা এমন কেউ যিনি আইনি প্রক্রিয়ার সময় নিজেকে সঠিকভাবে উপস্থাপন করতে সক্ষম নন, তাদের হয়ে কাজ করেন। অ্যাড লাইটেম প্রতিনিধি মামলার নির্দিষ্ট প্রেক্ষাপটে আদালতের নির্দেশে নিয়োগপ্রাপ্ত হন এবং তাদের কাজ একান্তভাবে সংশ্লিষ্ট মামলার জন্য সীমিত থাকে।   ভূমিকা  অ্যাড লাইটেমের দায়িত্ব হলো মামলার সংশ্লিষ্ট ব্যক্তির সেরা স্বার্থ রক্ষা করা এবং আদালতে সেই স্বার্থের প্রতিনিধিত্ব করা। একজন অ্যাড লাইটেমের পরামর্শ এবং প্রতিবেদন আদালত প্রায়ই সিদ্ধান্ত গ্রহণে গুরুত্বপূর্ণ হিসেবে বিবেচনা করে। আইনি প্রক্রিয়ায়, অ্যাড লাইটেমের ভূমিকা সাধারণত জুডিশিয়াল নির্দেশনার উপর ভিত্তি করে থাকে। আদালত মামলা অনুযায়ী একজন অ্যাড লাইটেম নিয়োগ করেন এবং তাদের কার্যকারিতা মূলত নির্ধারিত মামলার পরিসীমার মধ্যে সীমাবদ্ধ থাকে। অ্যাড লাইটেম আদালতে লিখিত প্রতিবেদন পেশ করেন এবং প্রয়োজন অনুযায়ী মৌখিকভাবে তাদের মতামতও প্রদান করেন।  অ্যাড লাইটেম প্রতিনিধি সাধারণত নিম্নলিখিত পরিস্থিতিতে নিযুক্ত হন:   অপ্রাপ্তবয়স্ক শিশুদের পক্ষে  পারিবারিক আইন বা হেফাজত বিষয়ক মামলায়, যেখানে শিশুর সেরা স্বার্থ নির্ধারণ করতে একজন নিরপেক্ষ ব্যক্তির প্রয়োজন হয়।   মানসিকভাবে বা শারীরিকভাবে অক্ষম ব্যক্তিদের জন্য  যারা আইনি প্রক্রিয়ার সময় নিজেদের পক্ষে কথা বলতে অক্ষম, তাদের সঠিক প্রতিনিধিত্ব নিশ্চিত করতে।   মৃত ব্যক্তির পক্ষে  উত্তরাধিকার সংক্রান্ত বা সম্পত্তি বিষয়ক মামলায়, যেখানে মৃত ব্যক্তির সম্পত্তির কোনো বিতর্ক বা দায় থেকে রক্ষা করার প্রয়োজন হয়।   প্রকারভেদ  প্রতিনিধিত্বের প্রয়োজনের উপর ভিত্তি করে অ্যাড লাইটেমের ভিন্ন ভিন্ন প্রকারভেদ থাকতে পারে:   গার্ডিয়ান অ্যাড লাইটেম  বিশেষত শিশুদের পক্ষে নিযুক্ত করা হয়, যাতে আদালতে শিশুর অধিকার ও সুরক্ষা নিশ্চিত করা যায়। তাদের প্রধান কাজ হলো নিরপেক্ষভাবে তদন্ত করা এবং আদালতে শিশুর সর্বোত্তম স্বার্থে সিদ্ধান্ত নেওয়ার জন্য প্রয়োজনীয় সুপারিশ প্রদান করা।   অ্যাটর্নি অ্যাড লাইটেম  আইনজীবী হিসেবে নিযুক্ত অ্যাড লাইটেম, যিনি কোনো নির্দিষ্ট পক্ষের আইনি সুরক্ষা এবং প্রতিনিধিত্ব নিশ্চিত করেন।   আরও দেখুন    অ্যাড হোমিনেম  কর্পাস জুরিস  অ্যাড ইনফিনিটাম   তথ্যসূত্র   বিষয়শ্রেণী:লাতিন পরিভাষা বিষয়শ্রেণী:লাতিন শব্দ ও বাক্যাংশ
স্যালাইন কুরিয়ার (পূর্বে বেনটন কুরিয়ার ) আরকানসাসের স্যালাইন কাউন্টিতে পরিবেশন করা একটি দৈনিক পত্রিকা। এটি প্রিন্ট এবং অনলাইন সংস্করণে প্রকাশিত হয়।   ইতিহাস  কুরিয়ার ডাব্লিউ এ ওয়েবার দ্বারা ১৮৭৬ সালে প্রতিষ্ঠিত হয়েছিল স্যালাইন কাউন্টি ডাইজেস্ট নামে।  ১৮৮২ সালে এটি বিএ বিভার্স কিনেছিল এবং এসএইচ হুইথর্ন কিনে নেওয়ার আগে স্যালাইন কাউন্টি রিভিউ নামকরণ করেছিলেন এবং ১৮৮৩ সালে স্যালাইন কুরিয়ার নামকরণ করা হয়েছিল।  ১৮৮৮ সালে এটি কর্নেল টিসি মের কাছে বিক্রি হয়েছিল এবং নাম বেনটন কুরিয়ার করা হয়েছিল।  টাইমস-কুরিয়ার হিসাবে সংক্ষিপ্ত সময়ের পরে এটি এলবি হোয়াইট ১৯০৫ সালে কিনেছিলেন  এটি আবার বেনটন কুরিয়ার হয়ে যায়।   ১৯৯০ এর দশকে কাগজটির মালিকানা দুবার পরিবর্তিত হয়, প্রথমে হলিঞ্জার (১৯৯৬) এবং পরে হরাইজন পাবলিকেশনস (১৯৯৯) কিনেছিল।    তথ্যসূত্র   বিষয়শ্রেণী:আর্কানসাসের সংবাদপত্র